CELEX: C2007/199/102
Language: bg
Date: 2007-08-25 00:00:00
Title: Дело F-62/07: Жалба, предявена на 20 юни 2007 г. — De Fays/Комисия

25.8.2007   
            
            
               BG
            
            
               Официален вестник на Европейския съюз
            
            
               C 199/53
            
         Жалба, предявена на 20 юни 2007 г. — De Fays/Комисия
   (Дело F-62/07)
   (2007/C 199/102)
   Език на производството: френски
   Страни
   
      Жалбоподател: Chantal De Fays (Брюксел, Белгия) (представители: P.-P. Gehuchten и Ph. Reyniers, avocats)
   
      Ответник: Комисия на Европейските общности
   Искания на жалбоподателя
   
               —
            
            
               да се отмени решението на Комисията от 16 март 2007 г., което отхвърля жалбата относно определеното обезщетение на жалбоподателя,
            
         
               —
            
            
               да се осъди Комисията да заплати сумата в размер на 25 000 EUR [еуро],
            
         
               —
            
            
               да се осъди Комисията да заплати съдебните разноски.
            
         Правни основания и основни доводи
   Жалбоподателят е подал жалба срещу решението на органа по назначаване (ОН) от 15 септември 2006 г., което му предоставя обезщетение, в ограничен размер от 500 EUR [еуро] във връзка с възстановяване на претърпените неимуществени вреди от изготвянето на неговите доклади относно развитието на кариерата (ДРК), които се отнасят до процедурите по оценяване за 2003 г., 2004 г. и 2005 г. С обжалваното решение ОН е отхвърлил тази жалба.
   В подкрепа на жалбата си жалбоподателят изтъква, че процедурите за изготвяне на разглежданите ДРК са закъснели и създават състояние на несигурност относно развитието на кариерата му. Освен това повтарянето във всеки от тези ДРК на текст, за който се твърди, че е обиден и неуместен, предизвиквало неимуществени вреди. Комисията не била спазила задълженията, които ѝ налагали принципите на запазване на достойнството на човешката личност, на доброто управление, на задължението за полагане на грижа и по аналогия общностните разпоредби, приложими за тормоз на работното място (1).
   
      (1)  Директива 2006/54/ЕО на Европейския парламент и на Съвета от 5 юли 2006 година за прилагането на принципа на равните възможности и равното третиране на мъжете и жените в областта на заетостта и професиите (преработена) (ОВ L 204, стр. 23); Директива 2004/113/ЕО на Съвета от 13 декември 2004 година относно прилагане на принципа на равното третиране на мъжете и жените по отношение на достъпа до стоки и услуги и предоставянето на стоки и услуги (ОВ L 373, стр. 37); Директива 2002/73/ЕО на Европейския парламент и Съвета от 23 септември 2002 година за изменение на Директива 76/207/ЕИО на Съвета относно прилагането на принципа на равното третиране на мъжете и жените по отношение на достъпа до заетост, професионалната квалификация и развитие, и на условията на труд (ОВ L 269, стр. 15).